**20 માર્ચ વિશ્વ ચકલી દિવસ**

ચકલી એ કદાચ આપણા જીવનમાં આવેલ સૌપ્રથમ પક્ષી હશે કે જેને આપણે બાળપણ થી યાદ કરી શકીએ છીએ.મનુષ્ય નો ચકલી સાથેનો સંબધ ઘણી સદીઓથી ચાલતો આવેછે, આમ ચકલીનો ઉલ્લેખ ઘણી લોક વાર્તાઓ,કથાઓ,લોકગીત વગેરેમાં કરવામાં આવેલ છે તેમજ ગણા પક્ષી પ્રેમીઓએ ચકલી કેટલી સ્ફૂર્તિ પૂર્વક ઉડેછે તેની નોંધ પણ કરેલ છે.આપણા ઘર ની આસપાસ, જાહેર જગ્યાઓ પર તેઓ માળા બનાવી સમૂહ માં રહેતી હોયછે.અને તેઓ અનાજ ના દાણા તથા નાના કીટકો ખોરાક માં લેતી હોયછે.

 પરંતુ ચકલી ધીરે ધીરે હવે અદ્રશ્ય થઇ રહીછે.તેમજ તેની સાથે ઘણી વનસ્પતિઓ, પક્ષીઓ,તથા વન્યજીવો પણ પોતાના મુળ પરિશરતંત્ર માંથી લુપ્ત થવાના આરે આવીને ઊભાછે. આમ આવી પ્રજાતિઓના લુપ્ત થવા પાછળ અનેક કારણો જવાબદાર છે જેને ઓળખવા વિશ્વ કક્ષાએ ઘણા સંશોધનો ચાલી રહ્યાછે. જેના આધારે મુખ્ય કારણો જોઇએતો તેના નિવાસસ્થાન માં થયેલ ઘટાડો,ખોરાક ના સ્ત્રોત નો અભાવ તથા મોબાઇલ ટાવર માંથી પસાર થતા કિરણો જવાબદાર માનવામાં આવેછે.

**વિશ્વ ચકલી દિવસ શામાટે ઉજવવામાં આવેછે ?**

વિશ્વ ચકલી દિવસ ની ઉજવણી એ એક મંચ પૂરું પાડેછે જ્યાં પર્યાવરણપ્રેમીઓ, શહેરીજનો,બાળકો તથા સંશોધકો એકસાથે મળી પોતાના વિચારોની આપલે કરીશકે તેમજ ચકલી તથા અન્ય પ્રજાતિના સંરક્ષણ માટે લોકજાગૃતિ તથા તેમના પરીશરતંત્ર ને બચાવવા માટે યોગ્ય રણનીતિ ઘડી શકે.રાષ્ટ્રીય તથા આંતરરાષ્ટ્રીય સ્તરે પણ આ દિવસની ઉજવણી કરવામાં આવેછે જે તેનું કેટલું મહત્વ છે તે સમજાવેછે. જેમાં ઘણીવાર સ્વેછીક રીતે આવી પ્રજાતિ ના સંરક્ષણ પર કામ કરતા વ્યક્તિનું સન્માન પણ કરવામાં આવેછે.

ચકલી ની પ્રજાતિમાં નોધપાત્ર ઘટાડો જોવા મળેલછે જે પર્યાવરણ માં થતા મોટા બદલાવ ની ચેતવણી આપેછે.તેમજ પર્યાવરણ માં પ્રદુષણ નો સતત વધારો થતો પણ સુચવેછે.જે આપણા તથા આવનાર પેઢીના સ્વાસ્થ્ય માટે ખુબ ગંભીર બાબતછે.આમ વિશ્વ ચકલી દિવસની ઉજવણી કરવી એ ફક્ત ઉજવણી નહી પરંતુ શહેરીજનો તથા બાળકો ને પર્યાવરણ અને જૈવ વિવિધતા સાથે જોડવા માટેનો અનેરો પ્રયાસછે.

આમ આ વર્ષે હોમ ઇન ધી સીટી પ્રોગ્રામ ની અંતર્ગત ખેંગારપાર્ક-બાલભવન ખાતે વિશ્વ ચકલી દિવસ સહજીવન,માનવ જ્યોત,પેલીકન નેચર કલ્બ તથા લોક વિજ્ઞાન કેન્દ્ર જેવી સંસ્થાના સહયોગ દ્વારા શહેરીજનો,પર્યાવરણપ્રેમીઓ અને બાળકો ને એક મંચ પર લાવી ઉજવણી કરવામાં આવી હતી. જેમાં મહાનુભાવોના વક્તવ્ય, પર્યાવરણ ના અનેક મુદ્દા પર કામ કરતી સંસ્થાઓ માંથી આવેલ મિત્રોના અનુભવ ની આપલે,ચકલી વિષય પર ચિત્રસ્પર્ધા તેમજ કચ્છ માં ચકલી ના સંરક્ષણ પર કામ કરતા પર્યાવરણપ્રેમીઓનું ચકલીમિત્ર એવોર્ડ આપી સન્માન કરવામાં આવ્યુહતું.ઉપરાંત માનાવજ્યોત સંસ્થા દ્વારા દરેક વ્યક્તિને ચક્લીઘર તથા પાણી માટે કુંડા નુ વિતરણ કરવામાં આવ્યું હતું.

પ્રોગ્રામ ના અંતમાં નકશાના માધ્યમ દ્વારા ભુજ શહેરમાં પર્યાવરણ ના મુદ્દા પર વોર્ડ પ્રમાણે કઈરીતે આગળ કામ કરવું તેની રણનીતિ ઘડવામાં આવી હતી.